સર્જકો મને એક પ્રેમીની જેમ પ્રેમ કરે છે પણ અન્યોનું નામ આપી જાણે બીજા સાથે પરણાવી દેતા હોય તેવું લાગે છે… તેવી જ રીતે મારી ઉઠાંતરી કરી મને સર્જકના સર્જનથી વિખુટો પાડી દે છે…એટલું જ નહિ મારી માટે હવે અલગ અલગ પ્રાંત પણ ઉભા થઇ ગયા છે. ભાષા માટે મારી સાથે લડાઈ ચાલી રહી છે.. લાગે છે મારા ભાઈબંધુ સાથે મારી લડાઈ છે.. મારું સર્જન કરી મને પુસ્તક સ્વરૂપે પ્રકાશિત કરે અને મારું સંમેલન થાય.. મને અને મારા સર્જકને પુરસ્કારોથી સન્માનિત કરવામાં આવે પરંતુ આ બધો દેખાવ…દંભ શા માટે? બીજા ઘણા ક્ષેત્રોમા કાવાદાવા, લાગવગ અને ઘુસણખોરી જેવા દુષણો છે તો મારામાં આ બધા દુષણોનો પ્રવેશ શું કામ? મારા સર્જક કેમ મારું યોગ્ય સ્વરૂપ જાળવી શકતા નથી?